Ryan Giggs se jgħaddi ġuri s-sena d-dieħla minħabba vjolenza domestika L-ex stilla ta' Manchester United u ex coach tat-team nazzjonali ta' Wales Ryan Giggs se jgħaddi ġuri s-sena d-dieħla minħabba vjolenza domestika wara li ġie akkużat li attakka fiżikament lill-ex partner tiegħu u lil oħtha ż-żgħira. Giggs, ta' 47 sena, qal li qed jistenna bil-ħerqa li jnaddaf ismu imma huwa akkużat li ta daqqa ta' ras lill-ex tfajla tiegħu ta' 36 sena waqt li attakka wkoll lil oħtha ż-żgħira fl-istess inċident. L-ex tfajla ta' Giggs akkużatu wkoll b'abbuż mentali, iżolament, umiljazzjoni, fastidju, degradazzjoni u li uża l-vjolenza, qabel l-ex player tar-Red Devils ħareġ stqarrija fejn qal li se 'jistenna bil-ħerqa li jnaddaf ismu'. Huwa ġie mixli wkoll b'attakk komuni billi sawwat lill-oħt iż-żgħira tas-Sinjura Greville, Emma Greville, fl-istess allegat inċident, li huwa wkoll qed jiċħad. Il-proċess huwa skedat li jibda fl-24 ta' Jannar 2021 u jista' jdum tliet ġimgħat. Wales kienu ħabbru fil-ġimgħat li għaddew li Giggs mhux se jkun qed imexxi lit-team nazzjonali ta' Wales waqt il-Euro 2020.